Уважаеми Колеги,

На общо събрание на ССЛВ се стигна до решение за провеждане на протестни действия, а именно:

1. На 30.03.2016 г.(сряда) поставяме уведомителни табели върху вратите на кабинетите с вписан дежурен кабинет и неговото местоположение
2. На 31.03.2016 г.(четвъртък) спираме работа. В 10.00 се събираме пред РЗИ Варна  за обсъждане на проблемите ни пред институцията представляваща МЗ.
3. На 01.04.2016 г.(петък) спираме работа. В 10.00 се събираме пред РЗОК Варна за обсъждане на ситуацията и евентуално по-нататъшни действия.
ЦЕЛИ НА ПРОТЕСТА НА ОПЛ

• ОСНОВНО ИСКАНЕ - Ефективните протести са послание към МЗ и НЗОК за зачитане мнението на ОПЛ в България. Настояваме всички промени в нормативната уредба, касаещи първичната извънболнична медицинска помощ, да се обсъждат с представители и експерти на НСОПЛБ. Логично е това да бъде заложено в закони. Настояваме за започване на обсъждане на темите свързани с ОПЛ да стане на високо експертно ниво между ръководството на МЗ и НСОПЛБ, и с НЗОК.


• Да се отворят веднага за корекции наредбите с проблемни текстове, отнасящи се към работата на общопрактикуващите лекари, както и да се заложат своевременни поправки на конкретни закони.

•Да се създаде експертна група между НСОПЛБ и МЗ, която да разработи механизми за намаляване на бумащината и администрирането в амбулаториите, с цел отделяне на повече време в разговор и преглед на пациентите. 


• Въвеждане на електронна здравна карта и електронна рецепта, каквито бяха обещанията на сегашната администрация в началото на мандата. 


• Да се възстанови заплащането на 4 прегледа за есенциална хипертония, вместо два, предложено с промяна в наредбата за диспансеризацията. 


• Да се увеличава ежегодно финансирането на ПИМП, в съответствие с препоръките на СБ и стратегия 2020 на МЗ. 


• Да се даде клинична свобода за упражняване на професията, предписването на медикаменти, включване и финансиране на други дейности, полезни за пациентите.
• Да се започнат конкретни мерки за редукцията на здравнонеосигурените лица в България.

